Joriy yilning 25 may kuni Tashkent Opera Fest doirasida so‘nggi qo‘ng‘iroq tadbiriga bag‘ishlangan simfonik orkestr konserti bo‘lib o‘tadi. Toshkent shahar hokimligi xabariga ko‘ra, ushbu tadbir sababli Istiqlol ko‘chasining «Bahor» restorani oldidan Maxtumquli ko‘chasi bilan kesishmasigacha bo‘lgan qismi avtotransport harakati uchun soat 6:00 dan 23:00 ga qadar yopiladi. “Noqulayliklar uchun uzr so‘raymiz va aylanma yo‘llardan foydalanishni tavsiya qilamiz”, deyiladi ma’lumotda. Bundan oldin «Samarqand darvoza» majmuasi yonidagi chorrahada transport harakati qisman cheklanishi xabar qilingandi.